flavius-claudius-julianus-imperator.contra-galilaeos 24
Ἐπάνειμι δὲ αὖθις πρὸς ἐκεῖνο , τὰς μὲν γὰρ διαλέκτους ὅπως ὁ θεὸς συνέχεεν . εἴρηκεν ὁ Μωυσῆς τὴν μὲν αἰτίαν , ὅτι φοβηθεὶς μή τι κατ’ αὐτοῦ πράξωσι προσβατὸν ἑαυτοῖς τὸν οὐρανὸν κατεργασάμενοι , ὁμόγλωττοι ὄντες καὶ ὁμόφρονες ﻿ ἀλλήλοις · τὸ δὲ πρᾶγμα ὅπως ἐποίησεν οὐδαμῶς , ἀλλὰ μόνον , ὅτι κατελθὼν ἐξ οὐρανοῦ—μὴ δυνάμενος ἄνωθεν αὐτὸ ποιεῖν , ὡς ἔοικεν , εἰ μὴ κατῆλθεν ἐπὶ τῆς γῆς . ὑπὲρ δὲ τῆς κατὰ τὰ ἤθη καὶ τὰ νόμιμα διαφορᾶς οὔτε Μωυσῆς οὔτε ἄλλος ἀπεσάφησέ τις . καίτοι τῷ παντὶ μείζων ἐστὶν ἡ περὶ τὰ νόμιμα καὶ τὰ πολιτικὰ τῶν ἐθνῶν ἐν τοῖς ἀνθρώποις τῆς περὶ τὰς διαλέκτους διαφορᾶς . τίς γὰρ Ἑλλήνων ἀδελφῇ , τίς δὲ θυγατρί , τίς δὲ μητρί φησι δεῖν μίγνυσθαι ; τοῦτο δὲ ἀγαθὸν ἐν Πέρσαις κρίνεται . τί με χρῆ καθ̓ ἕκαστον ἐπιέναι , τὸ φιλελεύθερόν τε καί ἀνυπότακτον Γερμανῶν ἐπέξιόντα , τὸ χειρόηθες καὶ τιθασὸν Σύρων καὶ Περσῶν καὶ Πάρθων καὶ πάντων ἁπλῶς τῶν πρὸς ἕω καὶ πρὸς μεσημβρίαν βαρβάρων καὶ ὅσα καὶ τὰς βασιλείας ἀγαπᾷ κεκτημένα δεσποτικωτέρας ; εἰ μὲν οὖν ἄνευ προνοίας μείζονος καὶ θειοτέρας ταῦτα συνηνέχθη τὰ μείζω καὶ τιμιώτερα , τί μάτην περιεργαζόμεθα καὶ θεραπεύομεν τὸν μηδὲν προνοοῦντα ; ᾧ γὰρ οὔτε βίων οὔτε ἠθῶν οὔτε τρόπων οὔτε εὐνομίας οὔτε πολιτικῆς ἐμέλησε καταστάσεως , ἆρ’ ἔτι προσήκει μεταποιεῖσθαι τῆς παρ’ ἡμῶν τιμῆς ; οὐδαμῶς . ὁρᾶτε , εἰς ὅσην ὑμῖν ἀτοπίαν ὁ λόγος ἔρχεται . τῶν γὰρ ἀγαθῶν ὅσα περὶ τὸν ἀνθρώπινον θεωρεῖται βίον , ἡγεῖται μὲν τὰ τῆς ψυχῆς , ἕπεται δὲ τὰ τοῦ σώματος . εἰ τοίνυν τῶν ψυχικῶν ἡμῶν ἀγαθῶν κατωλιγώρησεν , οὐδὲ τῆς φυσικῆς ἡμῶν κατασκευῆς προνοησάμενος , οὔτε ἡμῖν ἔπεμψε διδασκάλους ἢ νομοθέτας ὥσπερ τοῖς Ἑβραίοις κατὰ τὸν Μωυσέα καὶ τοὺς ἐπ’ ἐκείνῳ προφήτας , ὑπὲρ τίνος ἕξομεν αὐτῷ καλῶς εὐχαριστεῖν ;
Lemmas: ἐπάνειμι δέ αὖθις πρός ἐκεῖνος , ὁ μέν γάρ διάλεκτος ὅπως ὁ θεός συγχέω . λέγω ὁ Μωυσῆς ὁ μέν αἰτία , ὅτι φοβέω μή τίς κατά αὐτός πράσσω προσβατός ἑαυτοῦ ὁ οὐρανός κατεργάζομαι , ὁμόγλωσσος ο καί ὁμόφρων ﻿ ἀλλήλων · ὁ δέ πρᾶγμα ὅπως ποιέω οὐδαμῶς , ἀλλά μόνος , ὅτι κατέρχομαι ἐκ οὐρανός δύναμαι ἄνωθεν αὐτός ποιέω , ὡς ἔοικα , εἰμί μή κατέρχομαι ἐπί ὁ γῆ . ὑπέρ δέ ὁ κατά ὁ ἦθος καί ὁ νόμιμος διαφορά οὔτε Μωυσῆς οὔτε ἄλλος ἀποσαφέω τις . καίτοι ὁ πᾶς μέγας εἰμί ὁ περί ὁ νόμιμος καί ὁ πολιτικός ὁ ἔθνος ἐν ὁ ἄνθρωπος ὁ περί ὁ διάλεκτος διαφορά . τίς γάρ Έλληνας ἀδελφή , τίς δέ θυγάτηρ , τίς δέ μήτηρ φημί δεῖ μείγνυμι ; οὗτος δέ ἀγαθός ἐν Πέρσης κρίνω . τίς ἐγώ χράω κατά ἕκαστος ἐπέρχομαι , ὁ φιλελεύθερος τε καί ἀνυπότακτος Γερμανός ἐπέξειμι , ὁ χειροήθης καί τιθασός Συρών καί Πέρσης καί Παρθών καί πᾶς ἁπλῶς ὁ πρός ἠώς καί πρός μεσημβρία βάρβαρος καί ὅσος καί ὁ βασίλεια ἀγαπάω κτάομαι δεσποτικός ; εἰμί μέν οὖν ἄνευ πρόνοια μέγας καί θεῖος οὗτος συμφέρω ὁ μέγας καί τίμιος , τίς μάτην περιεργάζομαι καί θεραπεύω ὁ μηδείς προνοέω ; ὅς γάρ οὔτε βίος οὔτε ἦθος οὔτε τρόπος οὔτε εὐνομία οὔτε πολιτικός μέλω κατάστασις , ἆρα ἔτι προσήκω μεταποιέω ὁ παρά ἐγώ τιμή ; οὐδαμῶς . ὁράω , εἰς ὅσος σύ ἀτοπία ὁ λόγος ἔρχομαι . ὁ γάρ ἀγαθός ὅσος περί ὁ ἀνθρώπινος θεωρέω βίος , ἡγέομαι μέν ὁ ὁ ψυχή , ἕπομαι δέ ὁ ὁ σῶμα . εἰμί τοίνυν ὁ ψυχικός ἐγώ ἀγαθός κατολιγωρέω , οὐδέ ὁ φυσικός ἐγώ κατασκευή προνοέω , οὔτε ἐγώ πέμπω διδάσκαλος ἢ νομοθέτης ὥσπερ ὁ Ἑβραῖος κατά ὁ Μωϋσῆς καί ὁ ἐπί ἐκεῖνος προφήτης , ὑπέρ τίς ἔχω αὐτός καλός εὐχαριστέω ;